Täna õhtul näeb kolmel täistunnil lossipargis kümneminutilist Argo Valdmaa valgusetendust „Imagine”, mille keskmes on John Lennoni samanimeline laul.
Esimene etendus algab kell 19. Selle eel annab linnavalitsus üle ka vapimärgid. Järgmised etendused on kell 20 ja 21.
Haapsalu linnavalitsus korraldab vabariigi aastapäeval valgusmängu kolmandat aastat. Kui kahel eelneval aastal on vastuvõtt ära jäänud koroonaviiruse tõttu, siis nüüd pole Haapsalu aselinnapea Tõnu Parbuse sõnul vastuvõtuks sobiv aeg. „Kuna Euroopas on sõda, siis pole viisakas pidutseda,” ütles Parbus.
Parbus lisas, et valgusetendusest saavad osa kõik soovijad, vastuvõtust aga vähesed. „Valgusetenduse formaat on end õigustanud,” ütles Parbus.